شه‌فه‌ق نيوز/ سه‌رچه‌وه‌يگ ئه‌منى باس له‌وه‌ كرد دويه‌شه‌و ديره‌ وه‌ختيگ چه‌كداره‌يل ريكخرياگ تيرۆريستى داعش دو په‌لامار دژ هيزه‌يل پۆليس  ناوه‌ندى له‌ پاريزگاى كه‌ركوك ئه‌نجام دانه‌.
سه‌رچه‌وه‌گه‌ له‌لێدوانيگ ئه‌را شه‌فه‌ق نيوز وت: چه‌كداره‌يل داعش په‌لامار بنگه‌يگ ئه‌منى هيزه‌يل پۆليس دانه‌ له‌ نزيك مسته‌ودعه‌يل كه‌ركوك له‌ باشوور خوه‌رئاواى شاره‌گه‌.
هه‌ر له‌ هه‌مان باوه‌ت، سه‌رچه‌وه‌گه‌ وت: چه‌كداره‌يل داعس باره‌گاى ليوايگ سه‌ر وه‌ پۆليس ناوه‌ندى له‌ نزيك سه‌رچه‌وه‌يل نه‌فتى له‌ خه‌بازه‌ بۆردومان كردنه‌ و له‌ ئه‌نجام ئه‌و بۆردومانيشه‌ پۆليسيگ زه‌خمدار بويه‌.
